જો કે, સેન્ટ્રલ આઈબીના અધિકારીએ રાજકોટ એસઓજીની ટીમને સાથે રાખીને અસલમની રજેરજની વિગત એકત્ર કરતા અસલમ ૧૦ વર્ષથી જંકશન રેલ્વે સ્ટેશન પાસે રહેતો હોવાનું ખૂલ્યું છે. એસઓજીના પીઆઈ ડી.વી. બસિયાએ ટીમને સાથે જંકશન વિસ્તારમાં અસલમના ફોટા દેખાડીને તેના વિશે જાણકારી મેળવવા પ્રયાસ શરૃ કરતા રેલવે સ્ટેશનની અંદરના તમામ સ્ટોલધારક તેમજ સ્ટેશનની સામે દુકાન ધરાવતા મોટાભાગની વેપારીઓ અને લારી, ગલ્લાવાળાએ અસલમનો ફોટો ઓળખી બતાવ્યો હતો.